DA
3.7.2023
Den Europæiske Unions Tidende
C 235/69
Sag anlagt den 16. maj 2023 — Symrise mod Kommissionen (Sag T-263/23) (2023/C 235/82) Processprog: engelsk Parter Sagsøger: Symrise AG (Holzminden, Tyskland) (ved advokaterne T. Kuhn, M. Rust, T.M. Wienke, L. Bär og J. Jourdan) Sagsøgt: Europa-Kommissionen
Sagsøgerens påstande — Kommissionens afgørelse C(2023) 1103 final af 10. februar 2023 om anordning af kontrolundersøgelse hos Symrise AG og alle dette selskabs direkte og indirekte kontrollerede virksomheder i henhold til artikel 20, stk.
4, i Rådets forordning (EFC) nr.
1/2003 (1) (AT.40826 — Rose) annulleres. — Kommissionen tilpligtes at betale sagsomkostningerne.
Søgsmålsgrunde og væsentligste argumenter Til støtte for søgsmålet har sagsøgeren fremsat to anbringender. 1.
Med det første anbringende gøres det gældende, at sagsøgerens grundlæggende rettigheder til boligens ukrænkelighed og privatlivets fred, som er sikret ved artikel 7 i chartret om grundlæggende rettigheder, er blevet tilsidesat.
Sagsøgeren har gjort gældende, at afgørelsen om anordning af en kontrolundersøgelse på sagsøgerens ejendom er (i) vilkårlig, eftersom Kommissionen ikke havde tilstrækkelige indicier, som gav en rimelig grund til at mistænke, at sagsøgeren var involveret i en overtrædelse af konkurrencereglerne, og (ii) udgør et uforholdsmæssigt indgreb i selskabets grundlæggende rettigheder til boligens ukrænkelighed og privatlivets fred, eftersom den ikke er tidsbegrænset. 2.
Med det andet anbringende gøres det gældende, at der er sket en tilsidesættelse af artikel 20, stk.
4, i forordning (EF) nr.
1/2003, og at Kommissionen har tilsidesat sin begrundelsespligt i henhold til artikel 296, stk.
2, TEUF.
Sagsøgeren har anført, at afgørelsen udgør en tilsidesættelse af Kommissionens pligt til klart og præcist at angive kontrolunder­ søgelsens genstand, hvilket er i strid med artikel 20, stk.
4, i forordning (EF) nr.
1/2003 og Kommissionens pligt til at angive begrundelsen klart i sine afgørelser.
Afgørelsens ordlyd var nærmere bestemt således, at sagsøgeren ikke kunne forstå kontrolundersøgelsens formål og således ikke kunne udøve sin ret til forsvar.
(1)
Rådets forordning (EF) nr.
1/2003 af 16.12.2002 om gennemførelse af konkurrencereglerne i traktatens artikel 81 og 82 (EFT 2003 L 1, s. 1).
Sag anlagt den 11. maj 2023 — VDK mod Kommissionen (Sag T-265/23) (2023/C 235/83) Processprog: tysk Parter Sagsøger: Verband der Deutschen Kutter- und Küstenfischer e.V. (VDK) (Hamburg, Tyskland) (ved advokat M. Waller) Sagsøgt: Europa-Kommissionen